Д О К Л А Д 

   На Временната комисия, избрана с Решение № 8/04.12.2023г.

по Протокол №2 от заседание на  Общински съвет – Поморие, проведено на 04.12.2023г., мандат 2023-2027г. по избор на съдебни заседатели
С Решение № 8/04.12.2023г., обективирано в Протокол №2/04.12.2023г.  Общински съвет – Поморие, мандат 2023-2027г. прие удължаване на срока за прием на документи на кандидати за съдебни заседатели предвид неизпълнената квота от одобрени кандидати при първоначалното обявяване на процедурата с Решение №1137/18.04.2023г., съгласно писмо от Окръжен съд - Бургас с изх.№978 от 06.03.2023г. и наш рег. № ОС-183 от 08.03.2023г.   

В изпълнение на чл.68, ал.1 от ЗСВ процедурата беше публикувана на интернет страниците на Община Поморие и Общински съвет – Поморие. 

 Кандидатите следваше да представят в срок до 19.01.2024г. документите, посочени в чл.68 ал.3 от Закона за съдебната власт. Съгласно процедурата, утвърдена и приета с Решение №1137/18.04.2023г. на Общински съвет – Поморие, мандат 2019-2023г. и съгласно удължаване процедурата с Решение №8/04.12.2023г., мандат 2023-2027г., изслушването на допуснатите кандидати следваше да се проведе на 08.02.2024г.  
На 25.01.2024г. от 11,30 часа в присъствието на членовете на временната комисия по избор на кандидати за съдебни заседатели се проведе заседание за разглеждане на постъпилите до посочения срок в деловодството на Общински съвет – Поморие документи на кандидати за съдебни заседатели. 
След като бяха разгледани документите на всеки един от кандидатите Комисията одобри списък на допуснатите до изслушване кандидати за съдебни заседатели:
1. Сийка Георгиева Николова 
  2. Божанка Атанасова Тръпкова
3. Минка Александрова Георгиева
4. Георги Веселинов Драгоев
На основание чл.68, ал.5 от Закона за съдебната власт списъка на допуснатите до участие кандидати, заедно с техните автобиографии, мотивационни писма, препоръки и документи по чл.68, ал.3, т.9 бяха публикувани на 25.01.2024г. на интернет страницата на Общински съвет – Поморие.

Всеки от допуснатите кандидати беше уведомен, че изслушването ще се проведе в открито заседание на 08.02.2024г. от 15,00 часа в сградата на Община Поморие.
На 08.02.2024г. от 15,00 часа се проведе второ заседание на временната комисия, относно публично изслушване на допуснатите кандидати за съдебни заседатели.

Заседанието по изслушването беше открито и ръководено от Ива Кусева – член на комисията, която обяви, че на основание чл.68, ал.5 от Закона за съдебната власт списъка на допуснатите до участие кандидати, заедно с техните автобиографии и мотивационни писма са публикувани на 25.01.2024г. на интернет страницата на Общински съвет – Поморие. Документите по чл.68, ал.3, т.9 от ЗСВ, поради забавяне на отговора от страна на получателя, са представени на комисията по време на събеседването, след което бяха публикувани.
Г-жа Кусева се обоснова, че изслушването се извършва на основание  чл.68а, ал.1 от Закона за съдебната власт, като в срока по чл.68а, ал.2 от същия Закон до започване на изслушването не са постъпили становища или въпроси от граждани, юридически лица с нестопанска цел, определени за извършване на общественополезна дейност. 
По предложение на г-жа Кусева допуснатите до събеседване кандидати бяха изслушвани по поредността на входиране на документите им.
Последва изчитане на поименния списък на кандидатите. Всички присъстваха лично на изслушването. На проведеното събеседване с кандидатите се даде възможност на всеки от тях да изложи мотивите за кандидатурата си. 

След изслушванията временната комисия взе решение да бъдат предложени за гласуване от Общински съвет – Поморие, следните кандидати за съдебни заседатели:
 1. Сийка Георгиева Николова 
   2. Божанка Атанасова Тръпкова
 3. Минка Александрова Георгиева
 4. Георги Веселинов Драгоев
Настоящият доклад е съставен на 08.02.2024г. на основание чл.68а, ал.3 от Закона за съдебната власт.
Временна комисия определена с Решение№ 8/04.12.2023г. на Общински съвет – Поморие:

                                                                  Присъствали:                                                                          

                                                                               Ива Димитрова Кусева /п/

Сезгин Хасан Кадил  /п/

